《步虚台》
宋代·孙仅

抱怀宁独固难穷，自与山林逸兴同。
白马岂能分辨客，青牛还会识仙翁。
凝神宅古河声里，望气台荒野色中。
试上高原长一啸，断蓬衰草掩秋风。

作者简介：（969—1017）蔡州汝阳人，字邻几。孙何弟。真宗咸平元年进士。景德初拜太子中允、开封府推官，迁右正言、知制诰，同知审官院。以尝倅京府，谙民政，命知永兴军府，为政颇宽。大中祥符初，还知审刑院，累进给事中。有《甘棠文集》。